Ավետիքյանին հիշեցրինք, որ երբ նոր էին հրապարակել այդ «հսկիչ գների» ցուցակը, այնտեղ մեծ թվով կիքսեր էին նկատել մարդիկ, այդ թվում՝ հայտնի ավտոժուռնալիստ Երվանդ Ղարիբյանը, ով իր ֆեյսբուքյան էջում մատնանշել էր զավեշտի հասնող բացթողումներ։ Օրինակ՝ նշված է մաքսազերծման արժեքը, բայց գրված է չէ արտարժույթը՝ դոլարով է, դրամով է, եվրոյով, թե, ասենք, բիթքոյնով։ Բացի այդ՝ մեքենաների անուններն էին տեղ-տեղ սխալ գրել, կամ, օրինակ, գրել էին Lamborghini Gallardo, որից տասնյակ տարատեսակներ կան՝ Gallardo LP560-4 Spyder, Gallardo Super Trofeo, Gallardo LP570-4 Superleggera և այլն, որոնցից ամեն մեկը տարբեր արժեք ունի։ Հիմա սրանցից ո՞ր մեկին է վերաբերում այդ հրապարաված «հսկիչ գինը»։